text: Филтърът за мазнини TurboSwing на Jeven премина успешно тестове с огън през януари т.г. в Техническия изследователски център на Финландия. По време на тестовете TurboSwing успешно предотврати преминаването на пламъците през въздушния разделител.
  Проверката се извършва в съответствие със стандартите prEN 1682-2:2014, DIN 18869-5 и UL 1046. В хранително-вкусовата промишленост и машиностроенето тези стандарти се прилагат, за да се предотвратят пожарите, причинени от разпространение на пламъци във вентилационната система.
  Чадърите TurboSwing се проектират и конструират според изискванията на всяка кухня. Според нуждите той може да бъде оборудван с въздухоразпределители за подаване на пресен въздух. TurboSwing разполага с перфориран диск, който се върти с висока скорост. Когато въздухът преминава през отворите на диска, мазните частици в него се отстраняват. На практика дискът не може да се замърси, той се самопочиства вследствие на центробежните сили. При въртенето всички наслоени мазнини и замърсители се стичат от него.